הרצח של ורסצ'ה: סיפור פשע אמריקאי

הרצח של ורסצ'ה (באנגלית: The Assassination of Gianni Versace: American Crime Story) היא העונה השנייה של "סיפור פשע אמריקאי", סדרת טלוויזיה אמריקאית אנתולוגית מסוגת פשע ודרמה תקופתית של רשת FX. העונה, שפרק הבכורה שלה שודר לראשונה ב-17 בינואר 2018, כוללת 9 פרקים. העלילה מתארת את סיפור רציחתו של מעצב האופנה ג'יאני ורסאצ'ה על ידי הרוצח הסדרתי אנדרו קוננן, ומבוססת על הספר Vulgar Favors: Andrew Cunanan, Gianni Versace, and the Largest Failed Manhunt in U.S. History מאת מורין אורת'. בסדרה מככבים אדגר רמירז, דארן קריס, ריקי מרטין ופנלופה קרוז.

העונה זכתה לביקורות חיוביות של מבקרי הטלוויזיה, אשר שיבחו את מרבית השחקנים על הופעותיהם. בטקס פרסי האמי ה-70 הסדרה זכתה במספר המועמדויות הגבוה ביותר - תשע - מתוכן זכתה בשלושה פרסים, לרבות בפרס המיני סדרה הטובה ביותר והשחקן הראשי הטוב ביותר במיני סדרה (דארן כריס).

שחקנים ודמויות 

  שם השחקן/ית  שם הדמות  אודות הדמות אדגר רמירז  ג'אני ורסצ'ה  דארן כריס  אנדרו קוננן ריקי מרטין  אנטוניו ד'אמיקו בן-זוגו של ורסצ'ה פנלופה קרוז  דונטלה ורסצ'ה  אחותו של ורסצ'ה ג'ודית לייט  מרילין מיגלין  אשתו של לי מיגלין איימי מאן   זמרת בבר פין ויטרוק  ג'פרי טראייל  בן-זוגו של דייוויד ג'ואנה פ' אדלר מארי אן קוננן  אמו של קוננן ג'ו אדלר ג'רום ג'נטס  אנאליי אשפורד אליזבת קוט  ג'ון ג'ון בריונס מודסטו קוננן  אביו של קוננן ויל צ'ייס פול סקרימשו  ג'ובאני סירפירה סנטו ורסצ'ה מייק פארל לי מיגלין בעלה של מרילין מיגלין ג'יי ר. פרגוסון קית' אוונס  קודי פרן  דייוויד מדסון  בן-זוגו של ג'פרי מקס גרינפילד  רוני  סופי פון הסלברג לינדה אלוול  ניקו אוורס-סווינדל פיליפ מריל  דאשה פולנקו  לורי ויילדר  בלשית

פרקים

הפקה
פיתוח
הפקת "הרצח של ורסצ'ה: סיפור פשע אמריקאי" יצאה לפועל באופן רשמי ב-18 באוקטובר 2016, והוכרז כי זו תהיה העונה השלישית של האנתולוגיה "סיפור פשע אמריקאי", אחרי העונה השנייה שתעסוק בהוריקן קתרינה. על פי פרסומים, דווח כי הסופר האנגלי טום רוב סמית יכתוב מספר מפרקי העונה, בהם השניים הראשונים, וכי המפיק הראשי ראיין מרפי יביים את פרק פתיחת העונה. לאחר שידור פרק סיום העונה הראשונה באפריל 2016, פורסם כי יוצרי הסדרה סקוט אלכסנדר ולארי קרשבסקי לא ימשיכו איתה לעונתה השנייה.

ביוני 2017 הוכרז כי הפקת העונה אודות הוריקן קתרינה תחל רק בתחילת 2018, וכי "הרצח של ורסצ'ה: סיפור פשע אמריקאי" תשודר בתחילת 2018, ותחליף אותה בתור העונה השנייה הרשמית של התוכנית "סיפור פשע אמריקאי".

ב-2 באוקטובר 2017 פורסם כי השחקן מאט בומר, אשר הופיע בעבר בעונות "פריק שואו" ו-"המלון" של התוכנית "אימה אמריקאית", יהיה הבמאי של הפרק השמיני, ותהיה זו עבודתו הראשונה כבמאי. במהלך הפקתה, שמה הזמני של העונה היה: "סיפור פשע אמריקאי: ורסאצ'ה / קונאנאן".

בדצמבר 2017, לאחר ההקרנה הפומבית הראשונה, התגלה כי לעונה יהיו תשעה פרקים בלבד, אף על פי שבמקור דווח שהיא תכלול עשרה פרקים.

ליהוק
בפברואר 2017 אדגר רמירס ודארן כריס הצטרפו לצוות השחקנים של "הרצח של ורסצ'ה" בתפקיד ג'אני ורסצ'ה ואנדרו קוננן, בהתאמה. מרפי הודיע כי הדיווחים על פיהם ליידי גאגא תגלם את דמותה של דונטלה ורסצ'ה אינם נכונים; פנלופה קרוז לוהקה אחר-כך לתפקיד. באפריל 2017 פורסם כי ריקי מרטין מצטרף לצוות השחקנים בתפקיד אנטוניו ד'אמיקו, בן-זוגו של ורסאצ'ה. ב-28 באפריל 2017 נראתה אנלי אשפורד מצטלמת על סט הצילומים עם קריס. ב-21 ביוני 2017, פורסם באנטרטיינמנט ויקלי כי תפקידה של אשפורד בסדרה יהיה בדמותה של אליזבת קוט, חברת ילדות של קוננן, וכי ניקו אוורס-סווינדל יגלם את בעלה, פיליפ מריל.

ב-5 במאי 2017, מרפי הודיע באמצעות חשבון האינסטגרם שלו כי מקס גרינפילד הצטרף לצוות השחקנים, על ידי כך שפרסם תמונה של גרינפילד וקריס על הסט ביחד. ב-21 ביוני 2017 פורסם כי פין ויטרוק ישתתף בסדרה, ויגלם את ג'פרי טרייל, הקורבן הראשון של קוננן. 

בנובמבר 2017, בחשבון הטוויטר הרשמי של הסדרה, פורסם כי ג'ודית לייט ודאשה פולנקו ייקחו חלק בצוות שחקני הסדרה.בדצמבר 2017, באתר האינטרנט הרשמי של הסדרה פורסמה רשימת צוות השחקנים והביוגרפיה של כל אחד מהם; הרשימה כללה את מקס גרינפילד בתפקיד רוני, ואישרה את ליהוקם של ג'ודית לייט (מרילין מיגלין), דאשה פולנקו (הבלשית לורי וידר), ג'ון ג'ון בריונס (מודסטו קוננן), קודי פרן (דייוויד מדסון) ומייק פארל (לי מיגלין).

צילומים
שלב הצילומים החל במאי 2017, במיאמי וברג'ו די קלבריה. על פי פוסט שפרסם דארן כריס בחשבון הטוויטר שלו, הצילומים הסתיימו במהלך השבוע של ה-13 בנובמבר.: "It's been a crazy 8 months. To celebrate our final week of shooting, I give you the first trailer for #ACSVersace"

קידום
בספטמבר 2017 פרסמה FX את הטיזר הראשון לקראת עליית "הרצח של ורסצ'ה", בו נראות יונים יושבות מחוץ לאחוזתו לשעבר של ורסאצ'ה, ועפות משם כאשר נשמעות לפתע שתי יריות. טיזר שני שוחרר באותו חודש, בו נראית דונטלה, אחותו של ורסאצ'ה, מניחה פרחים על ארון מתים. באוקטובר שוחרר טיזר נוסף, בו נראה אדם אורז בגד בתוך מארז שחור עליו רשום "ורס'אצה" כאשר ברקע נשמעים דיווחים משטרתיים. באותו חודש שוחרר עוד טיזר, המראה את דונטלה נושקת למדרגות עליהן ג'אני נרצח, בטרם היא נכנסת אל תוך אחוזתו. ביום ליל כל הקדושים שידרה FX סרטון במהלך הפסקת הפרסומות של הפרק התשיעי בסדרה "אימה אמריקאית: הכת", בו הודעה שהעונה תעלה לשידור ב-17 בינואר 2018.

בנובמבר 2017 פורסמו ארבעה טיזרים נוספים. הראשון מראה את ורסאצ'ה על שפת הבריכה שלו, שוכב עצום עיניים כשגבו מופנה אל הבריכה, ממנה יוצא כשקוננן, לבוש בבגד ים בלבד, ומתנגב מאחוריו. השני מציג את ד'אמיקו יוצא מביתו של ג'אני, שומע שתי יריות ורץ חזרה פנימה לראות מה קרה; ברקע נשמע קולו של ריקי מרטין בתפקיד ד'אמיקו אומר: "אני הייתי השותף שלו. אהבתי אותו. הוא היה גאון". הטיזר השלישי מציג את דונטלה וג'אני מתחבקים ומתבוננים בעצמם מול מראה. בטיזר הרביעי נראית מכונת תפירה פועלת, אך היא מתקלקלת ולא מצליחה לסיים את עבודתה.

ב-15 בנובמבר 2017 הופץ טריילר ראשון באמצעות חשבון הטוויטר של הסדרה. הטריילר מראה כמה רגעים מעברו הבלתי יציב של קוננן והתוצאות הראשונות לרצח של ורסאצ'ה. באותו יום הוכרז כי הפרק הראשון של העונה יהיה זמין חמישה ימים לפני הבכורה הרשמית למנויי . ב-28 בנובמבר 2017 פרסמה FX טריילר קצר חדש המציג את צוות השחקנים הראשי: קרוז, רמירז, מרטין וכריס על רקע קריינות של כריס בתור קוננן.

בדצמבר 2017 יצאו טיזרים נוספים. בראשון נראים ורסצ'ה וקוננן, זה מול זה, כאשר כל אחד מהם מדבר על עצמו ועל עברו. בטיזר השני נראית תצוגת אופנה של ורסצ'ה, בה נראות דוגמניות מתחילות לבכות, כאשר ברקע נשמעים דיווחים על רציחתו של ורסאצ'ה. הטיזר השלישי מציג את קוננן מנסה לשכנע מישהו שיש לו דייט עם ורסאצ'ה, והסצנה נחתכת לצילום שלו אוחז באקדח מיד אחרי הרצח. הטיזר הרביעי מציג את דונטלה ורסאצ'ה בהלוויה של אחיה, כשהיא לבושה בשמלה שחורה; הטיזר החמישי מציג חדרים שונים באחוזתו של ורסאצ'ה, כאשר ברקע נשמעים קולותיהן של דמויות שונות; ובטיזר השישי נראה אנדרו קוננן מתקלח, כאשר פניו מכוסות עם סרט דביק, ורוני (בגילומו של מקס גרינפילד) שואל אותו מה הוא עושה. ב-28 בדצמבר יצא סרטון "מאחורי הקלעים" הכולל מספר ראיונות עם אנשי הצוות והשחקנים. באותו היום יצא טיזר נוסף, בו נראה קוננן כשהוא מתכונן לרצוח את בן-זוגו ולאחר מכן את ורסאצ'ה.

בתחילת ינואר 2018 יצא טיזר חדש, בו נראה קוננן מחליף את לוחית הרישוי של מכוניתו ומברך לשלום ילדה קטנה, בעוד ברקע נשמע קול שאומר כי המשטרה מחפש אחריו וכי הוא מסוכן מאוד. ב-16 בינואר 2018 יצא הטריילר המלא, ולמחרת גרסה מקוצרת יותר.

ביקורות
העונה השנייה של "סיפור פשע אמריקאי" קיבלה ביקורות חיוביות בדרך כלל מצד המבקרים. באתר האינטרנט Rotten Tomatoes העונה קיבלה ציון של 89% בהתבסס על 97 ביקורות, עם דירוג ממוצע של 7.09 מתוך 10. על פי דעת הרוב באתר, נכתב כי העונה "מתחילה במפץ ומתפתלת לאט, נעה לאחור דרך תעלומת רצח מורכבת (ומפותלת מדי פעם) המעוגנת בהופעת חייו של דארן קריס". באתר Metacritic, העונה קיבלה ציון 74 מתוך 100, בהתבסס על 35 מבקרים, דבר המצביע על "ביקורות חיוביות בדרך כלל."

תגובות
בינואר 2018 משפחת ורסצ'ה פרסמה הודעה, ובה מתחה ביקורת על הסדרה. הם הסבירו כי הסדרה הופקה ללא רשותם, הסכמתם או מעורבותם, והוסיפו כי יש לראות בה יצירה בדיונית. המפיק ראיין מרפי הגיב, ואמר כי הסדרה "איננה יצירה בדיונית", מאחר שהיא מבוססת על ספר עיון בשם "Vulgar Favors" מאת מאורין אורת׳, וכי צוות ההפקה ורשת FX עומדים מאחורי היוצרת ויצירתה. מרפי המשיך והשווה את העונה הנוכחית לעונה הקודמת, "המדינה נגד או. ג'יי. סימפסון", ואמר כי העונה החדשה היא "יצירה לא בדיונית, עם אלמנטים של דוקו-דרמה", וכי היא לא דוקומנטרית. בתגובה לכך, משפחה ורסצ'ה פרסמה הודעה נוספת, והמשיכה לטעון כי מדובר ב-"יצירה בדיונית", מכיוון ש-"ספרה של אורת' מלא ברכילות וב". הם גם מתחו ביקורת קשה על ספרה של אורת', והתייחסו אליו כאל "מאמץ ליצור סיפור סֶנסַצִיוֹנִי" עם "שמועות מיד שנייה שכולן סתירות". בתור דוגמה, הם התייחסו אל מצבו הרפואי של ג'אני ורסצ'ה, מאחר שאורת' טענה שהיה נשא HIV בזמן מותו.

אנטוניו ד'אמיקו גם כן מתח ביקורת על הסדרה, וטען שמספר סצנות היו "מגוחכות" והתעקש ש-"כל כך הרבה [סצנות הן] בדיוני[ות]". הוא אמר שאיננו מתכוון לצפות בסדרה, אך הוא היה שמח אילו ריקי מרטין, שמגלם אותו, היה יוצר איתו קשר כדי לקבל תובנה מסוימת בנוגע ליחסיו עם ורסאצ'ה.

לדברי ריאן מרפי, דונטלה ורסאצ'ה הביעה שביעות רצון מכך שפנלופה קרוז לוהקה לגלם אותה. הוא הסביר שמכיוון שקרוז ודונטלה הן חברות, כאשר הוא הציע לה את התפקיד קרוז ביקשה לקבל את ברכתה של דונטלה לפני שהסכימה לעשות זאת. הוא גם סיפר כי בזמן שקרוז ייצגה את הסדרה בטקס פרסי גלובוס הזהב ה-75, דונטלה "שלחה לה סידור פרחים מקסים וענק ואיחולי 'בהצלחה'."

רייטינג
 מספר הפרק  שם הפרק  תאריך שידור מקורי  מדד נילסן (18-49)  מספר הצופים (במיליונים)1The Man Who Would Be Vogue17 בינואר 20181.33.982Manhunt24 בינואר 20181.13.403A Random Killing31 בינואר 20181.13.204House by the Lake7 בפברואר 20180.92.775Don't Ask Don't Tell14 בפברואר 20186Descent28 בפברואר 20180.92.687Ascent7 במרץ 20180.82.478Creator / Destroyer14 במרץ 20180.82.579Alone21 במרץ 20180.92.82

פרסים ומועמדויות
 שנה פרס קטגוריה מועמד/ים תוצאה הערות2018 פרסי הסרטים והטלוויזיה של MTV ההופעה הטובה ביותר בתוכנית טלוויזיה דארן כריס פרס בחירת הקהל כוכב הטלוויזיה בדרמה לשנת 2018 דארן כריס  תוכנית הטלוויזיה הראויה לצפיית בינג' לשנת 2018 הרצח של ורסצ'ה: סיפור פשע אמריקאי  פרס אמי לבידור בפריים טיים המיני-סדרה הטובה ביותר הרצח של ורסצ'ה: סיפור פשע אמריקאי  השחקן הראשי הטוב ביותר במיני-סדרה או בסרט דארן כריס שחקן המשנה הטוב ביותר במיני-סדרה או בסרט ריקי מרטין  אדגר רמירס  פין ויטרוק שחקנית המשנה הטובה ביותר במיני-סדרה או בסרט פנלופה קרוז  ג'ודית לייט  הבימוי הטוב ביותר של מיני-סדרה, סרט או תוכנית ספיישל דרמטית ראיין מרפי (עבור "The Man Who Would Be Vogue")  הכתיבה הטובה ביותר של מיני-סדרה, סרט או תוכנית ספיישל דרמטית טום רוב סמית (עבור "House by the Lake")  פרס אמי לאמנויות יצירתיות בפריים טיים הליהוק הטוב ביותר של מיני-סדרה, סרט או תוכנית ספיישל דרמטית קורטני ברייט, ניקול דניאלס  עיצוב התלבושות בנות-זמננו הטובות ביותר לואו אייריך, אליסון ליץ', רבקה גוצי, נורה פדרסן (עבור "The Man Who Would Be Vogue")  עיצוב השיער הטוב ביותר במיני-סדרה או בסרט כריס קלארק, נטלי דריסקול, שיי סנפורד-פונג, הלנה ספדה  האיפור הטוב ביותר במיני-סדרה או סרט (ללא תותב) ארין קרוגר מקש, רובין בוקסן, סילבינה נייט, דייוויד ואליאמס, אנה לוזאנו, טים בואכררן  האיפור הטוב ביותר הכולל תותב בסדרה, מיני-סדרה, סרט או תוכנית ספיישל ארין קרוגר מקש, מייק מקש, סילבינה נייט, רובין בוקסן, דייוויד לירוי אנדרסון, גלן אייזנר העריכה הטובה ביותר של מיני-סדרה או סרט שצולמו במצלמה אחת צ'י-יון צ'ונג (עבור "Manhunt")  אמילי גרין (עבור "Alone")  שלי וסטרמן (עבור "House by the Lake")  מיקס סאונד הטוב ביותר במיני-סדרה או סרט דאג אנדהם, ג׳ו ארל, ג׳ון באומן, ג'ודה גץ (עבור "The Man Who Would Be Vogue") פרס איגוד מבקרי הטלוויזיה הישג יוצא דופן במיני-סדרה, סרט או תוכנית ספיישל הרצח של ורסצ'ה: סיפור פשע אמריקאי  הישג אינדיבידואלי בדרמה דארן כריס  פרס מכון הסרטים האמריקאי 10 תוכניות הטלוויזיה הטובות ביותר הרצח של ורסצ'ה  מיני-סדרה הטובה ביותר הרצח של ורסצ'ה  השחקן הטוב ביותר במיני-סדרה או סרט טלוויזיה דארן כריס שחקן המשנה הטוב ביותר במיני-סדרה או סרט טלוויזיה קודי פרן  אדגר רמירס  פין ויטרוק שחקנית המשנה הטובה ביותר במיני-סדרה או סרט טלוויזיה ג'ודית לייט  פנלופה קרוז  האנסמבל הטוב של השנה הרצח של ורסצ'ה  2019  השחקן הטוב ביותר במיני-סדרה או בסרט טלוויזיה דארן כריס  השחקנית הטובה ביותר במיני-סדרה או בסרט טלוויזיה פנלופה קרוז   מיני-סדרה הטובה ביותר הרצח של ורסצ'ה  השחקן הטוב ביותר בסרט או מיני-סדרה דארן כריס  שחקן המשנה הטוב ביותר בסרט או מיני-סדרה פין ויטרוק  שחקנית המשנה הטובה ביותר בסרט או מיני-סדרה פנלופה קרוז  ג'ודית לייט   אורך מלא - מעובד מגי כהן, טום רוב סמית   מיני-סדרה הטובה ביותר הרצח של ורסצ'ה  השחקן הטוב ביותר במיני-סדרה או סרט טלוויזיה דארן כריס  שחקן המשנה הטוב ביותר בסדרה, מיני-סדרה או סרט טלוויזיה אדגר רמירס  שחקנית המשנה הטובה ביותר בסדרה, מיני-סדרה או סרט טלוויזיה פנלופה קרוז  האנסמבל הטוב ביותר: טלוויזיה הרצח של ורסצ'ה פרס גלובוס הזהב מיני-סדרה או סרט טלוויזיה הטובים ביותרהרצח של ורסצ'ה: סיפור פשע אמריקאי  השחקן הטוב ביותר - מיני-סדרה או סרט טלוויזיה דארן כריס  שחקן המשנה הטוב ביותר - סדרה, מיני-סדרה או סרט טלוויזיה אדגר רמירס  שחקנית המשנה הטובה ביותר - סדרה, מיני-סדרה או סרט טלוויזיה פנלופה קרוז  פרס גילדת המפיקים של אמריקה פרס ע"ש דייוויד וולפר עבור המפיק הטוב ביותר של מיני-סדרה טלוויזיונית ראיין מרפי, נינה ג'ייקובסון, בראד סימפסון, אלקסיס מרטין וודל, טום רוב סמית, דניאל מינאהאן, בראד פלצ'ק, סקוט אלכסנדר, לארי קרצ'בסקי, צ׳יפ ווצ'ליץ', מגי כהן, אריק קובטון, לואו אייריך, ארין קרוגר מקש  פרסי התקשורת של הליגה ההומו-לסבית נגד השמצה סרט טלוויזיה או מיני-סדרה הטובים ביותר הרצח של ורסצ'ה: סיפור פשע אמריקאי 

ראו גם

קישורים חיצוניים


הערות שוליים

קטגוריה:FX Networks
קטגוריה:תוכניות טלוויזיה על אופנה
קטגוריה:תוכניות טלוויזיה שמתרחשות במיאמי
קטגוריה:תוכניות טלוויזיה שמתרחשות בשיקגו
קטגוריה:תוכניות להט"ב אמריקאיות
קטגוריה:זוכי פרס גלובוס הזהב: סדרות
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:הומופוביה בתרבות ובאמנות
קטגוריה:פשע אמיתי בטלוויזיה
קטגוריה:סדרות שצולמו בשיקגו
קטגוריה:סדרות טלוויזיה אמריקאיות שעלו לשידור בשנת 2018